pythainlp/thai_wikipedia_clean_20230101 huggingface dataset:
ถ้าโลกมีวงโคจรเป็นวงกลมอย่างสมบูรณ์รอบดวงอาทิตย์ และวงโคจรของดวงจันทร์ก็เป็นวงกลมอย่างสมบูรณ์รอบโลกด้วยเช่นกัน และวงโคจรของทั้งสองก็อยู่บนระนาบเดียวกันอีก จะเกิดอุปราคาจำนวนสองครั้งขึ้นในทุกเดือนจันทรคติ (29.53 วัน) จันทรุปราคาจะเกิดขึ้นในทุกคืนจันทร์เพ็ญ สุริยุปราคาจะเกิดขึ้นในทุกวันจันทร์ดับ และสุริยุปราคาทั้งหมดจะเป็นชนิดเดียวกัน อย่างไรก็ตาม ในความเป็นจริงแล้ว ระยะห่างระหว่างโลกกับดวงจันทร์และโลกกับดวงอาทิตย์นั้นแตกต่างกัน เนื่องจากทั้งโลกและดวงจันทร์มีวงโคจรเป็นวงรี ยิ่งไปกว่านั้น วงโคจรของทั้งสองวัตถุก็ไม่ได้ตั้งอยู่ในระนาบเดียวกันด้วย โดยที่วงโคจรของดวงจันทร์เอียงทำมุมประมาณ 5.14° กับวงโคจรของโลกรอบดวงอาทิตย์ ดังนั้น วงโคจรของดวงจันทร์จึงตัดกับสุริยวิถีที่จุดหรือโหนดสองแห่ง หากจันทร์ดับเกิดขึ้นภายในประมาณ 17° ของโหนดแล้ว ก็จะสามารถสังเกตเห็นสุริยุปราคาได้จากตำแหน่งในตำแหน่งหนึ่งบนโลก
ที่ความเร็วเชิงมุมเฉลี่ยที่ 0.99° ต่อวัน ทำให้ดวงอาทิตย์ใช้เวลา 34.5 วันในการข้ามเขตอุปราคา (eclipse zone) ที่มีความกว้าง 34° โดยมีแต่ละจุดโหนดเป็นจุดศูนย์กลาง เนื่องจากเมื่อเทียบวงโคจรของดวงจันทร์กับดวงอาทิตย์แล้วจะมีระยะเวลาเฉลี่ย 29.53 วัน จึงทำให้จะเกิดสุริยุปราคาจำนวนหนึ่งถึงสองครั้งในระหว่างแต่ละช่วง 34.5 วันเมื่อดวงอาทิตย์นั้นเคลื่อนผ่านเขตอุปราคาของโหนด โดยที่ช่วงเวลาเหล่านั้นถูกเรียกว่า ฤดูอุปราคา (eclipse seasons) ในแต่ละฤดูอุปราคาจะมีอุปราคาเกิดขึ้นสองถึงสามครั้ง ในระหว่างฤดูอุปราคา ความเอียงของวงโคจรดวงจันทร์จะต่ำ ดังนั้น ดวงอาทิตย์ ดวงจันทร์ และโลกจะสามารถเรียงตัวเป็นเส้นตรงได้พอดี จึงทำให้เกิดอุปราคาขึ้นได้
ค่าตัวเลข.
ข้อมูลด้านล่างเหล่านี้คือความยาวของเดือนประเภทต่าง ๆ ที่ได้กล่าวไปแล้วในข้างต้น (ตามปฏิทินดาวเคราะห์ของจันทรา ELP2000-85 สำหรับสมัย J2000.0 จาก ("เช่น") Meeus (1991)) ได้แก่
โปรดทราบว่าจุดที่ขยับหลักนั้นมีสามจุด ได้แก่ ดวงอาทิตย์ ดวงจันทร์ และโหนด (ขึ้น) และมีคาบหลักทั้งหมดสามคาบ โดยเมื่ออย่างใดอย่างหนึ่งจากทั้งสามจุดขยับสามารถเข้าคู่กันกับคาบหนึ่งได้ หรือกล่าวคือ เป็นเดือนไซนอดิกเมื่อดวงจันทร์กลับสู่ดวงอาทิตย์ เป็นเดือนดราโคนิกเมื่อดวงจันทร์กลับสู่โหนด และเป็นปีสุริยวิถีเมื่อดวงอาทิตย์กลับสู่โหนด ความสัมพันธ์แบบสองทางทั้งสามแบบนี้นั้นไม่เป็นอิสระต่อกัน (เช่น ทั้งเดือนไซนอดิกและปีอุปราคาจะขึ้นกับการเคลื่อนที่ปรากฏของดวงอาทิตย์ หรือทั้งเดือนดราโคนิกและปีอุปราคาจะขึ้นกับการเคลื่อนที่ของโหนด) และแท้จริงแล้ว ปีอุปราคาสามารถอธิบายได้ว่าเป็นคาบบีต (beat period) ของเดือนไซนอดิกและเดือนดราโคนิก (กล่าวคือ เป็นคาบของความแตกต่างระหว่างเดือนไซนอดิกและเดือนดราโคนิก) ดังสูตร
โดยสามารถพิสูจน์ได้จากการแทนค่าตัวเลขที่ให้ไว้ในข้างต้นนั้น
วงรอบอุปราคามีคาบหนึ่งที่มีเดือนไซนอดิกที่ใกล้จำนวนเต็มหรือเป็นจำนวนเต็มครึ่งหนึ่งของเดือนดราโคนิก หรือกล่าวคือ เป็นคาบหลังจากอุปราคา โดยที่ซิสซีจี (จันทร์ดับหรือจันทร์เพ็ญ) นั้นเกิดขึ้นอีกครั้งใกล้กับโหนดของดวงจันทร์บนสุริยวิถี และจึงเกิดอุปราคาขึ้นได้อีกครั้ง แต่อย่างไรก็ตาม เดือนไซนอดิกและเดือนดราโคนิกนั้นเปรียบเทียบกันไม่ได้ เพราะอัตราส่วนของเดือนทั้งสองนั้นไม่ใช่จำนวนเต็ม เราจึงจำเป็นต้องประมาณอัตราส่วนนี้โดยใช้เศษส่วนสามัญ กล่าวคือ ตั้งตัวเศษและตัวส่วนขึ้น จากนั้นให้คูณทั้งสองคาบ นั่นคือ เดือนดราโคนิกและเดือนไซนอดิกเข้าไป โดยจะได้ที่ครอบคลุมระยะเวลาที่เท่ากัน (โดยประมาณ) ซึ่งแสดงถึงวงรอบอุปราคา
เนื่องจากอาจเกิดอุปราคาได้ทุกครึ่งเดือนดราโคนิก เราจึงจำเป็นต้องหาค่าประมาณของครึ่งเดือนดราโคนิกต่อเดือนไซนอดิก ดังนั้น เป้าหมายอัตราส่วนต่อการประมาณ คือ SM / (DM/2) = 29.530588853 / (27.212220817/2) = 2.17039168
การขยายของเศษส่วนต่อเนื่องสำหรับอัตราส่วนนี้ คือ
2.170391682 = [2;5,1,6,1,1,1,1,1,11,1...]:
ผลหาร Convergents
half DM/SM ฐานสิบ ชื่อวงรอบ (ถ้ามี)
2; 2/1 = 2
5 11/5 = 2.2
1 13/6 = 2.166666667 เทอม (semester)
6 89/41 = 2.170731707 เฮปตอน (hepton)
1 102/47 = 2.170212766 อ็อกตอน (octon)
1 191/88 = 2.170454545 โซลคีเนกซ์ (tzolkinex)
1 293/135 = 2.170370370 ตริโตส (tritos)
1 484/223 = 2.170403587 แซรอส (saros)
1 777/358 = 2.170391061 อีเนกซ์ (inex)
11 9031/4161 = 2.170391732 เซเลบิต (selebit)
1 9808/4519 = 2.170391679 สแควร์เยียร์ (square year)
อัตราส่วนของเดือนไซนอดิกต่อครึ่งปีอุปราคาในชุดเดียวกัน คือ
5.868831091 = [5;1,6,1,1,1,1,1,11,1...]
SM/half EY ฐานสิบ SM/full EY ชื่อวงรอบ
5; 5/1 = 5
1 6/1 = 6 12/1 เทอม (semester)
6 41/7 = 5.857142857 เฮปตอน (hepton)
1 47/8 = 5.875 47/4 อ็อกตอน (octon)
1 88/15 = 5.866666667 โซลคีเนกซ์ (tzolkinex)
1 135/23 = 5.869565217 ตริโตส (tritos)
1 223/38 = 5.868421053 223/19 แซรอส (saros)
1 358/61 = 5.868852459 716/61 อีเนกซ์ (inex)
11 4161/709 = 5.868829337
1 4519/770 = 5.868831169 4519/385
แต่ละรอบอุปราคาเหล่านี้ การผสานของข้อมูลเหล่านี้อาจทำให้วงรอบมีความแม่นยำน้อยลงได้
วงรอบอุปราคา.
นี่คือตารางสรุปลักษณะของวงรอบอุปราคาแบบต่าง ๆ และสามารถคำนวณได้จากผลลัพธ์จากส่วนก่อนหน้าได้ สำหรับรายละเอียดเพิ่มเติมดูที่ 'cf." Meeus (1997) Ch.9. และความเห็นด้านล่าง และวงรอบหลายแบบที่โดดเด่นในหน้าของผู้คำนวณ
วงรอบอุปราคาใด ๆ และช่วงเวลาระหว่างอุปราคาสองครั้งใด ๆ สามารถแสดงได้เป็นการรวมกันของช่วงแซรอส ("s") และอีเนกซ์ ("i") โดยรายการเหล่านี้อยู่ในคอลัมน์ "สูตร"
โฮชี
คว็อน ซุน-ย็อง (; เกิด 15 มิถุนายน ค.ศ. 1996) เป็นที่รู้จักในชื่อทางการว่า โฮชี  เป็นนักร้อง นักเต้น และนักออกแบบท่าเต้นชาวเกาหลีใต้ภายใต้สังกัดเพลดิสเอนเตอร์เทนเมนต์ เขาเป็นสมาชิกของวงบอยแบนด์ เซเวนทีน และเป็นหัวหน้าทีมการแสดง เขายังเป็นส่วนหนึ่งของยูนิตพิเศษบีเอสเอส โฮชีเปิดตัวมิกซ์เทปเดี่ยวชุดแรกชื่อ "Spider" เมื่อวันที่ 2 เมษายน ค.ศ. 2021
Hoshi (South Korean singer)
อูจี
อี จี-ฮุน (; เกิด 22 พฤศจิกายน ค.ศ. 1996) เป็นที่รู้จักกันดีในสเตจเนมชื่อ อูจี  เป็นนักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของวงบอยแบนด์เซเวนทีน นอกจากผลงานเดี่ยวของเขาและผลงานวงเซเวนทีนแล้วอูจียังเขียนเพลงให้กับศิลปินเคป๊อป คนอื่น ๆ เช่น นิวอีสต์ดับบลิว, ไอลี, ไอโอไอ และ ชันย็อล
Woozi
ฮอ ฮย็อน-จุน
ฮอ ฮย็อน-จุน ( เกิด 9 มีนาคม พ.ศ. 2543) หรือที่รู้จักกันในชื่อ ฮย็อนจุน และเดิมมีชื่อในวงการว่า ฮวัล  เป็นนักร้องและนักแสดงชาวเกาหลีใต้ เขามีชื่อเสียงในฐานะอดีตสมาชิกของวงบอยแบนด์เกาหลีใต้เดอะบอยซ์ เขายังได้รับการยอมรับจากเว็บซีรีส์เรื่อง "คัลเลอร์ครัช" (2021)
Hur Hyun-jun
ฮย็อก
ฮัน ซัง-ฮย็อก (; เกิด 5 กรกฎาคม ค.ศ. 1995), ใช้ชื่อสเตจเนมว่า ฮย็อก  เป็นนักร้องและนักแสดงชาวเกาหลีใต้ ฮย็อกเดบิวต์ในฐานะสมาชิกของบอยกรุ๊ปวิกซ์ของเกาหลีใต้ในเดือนพฤษภาคม ค.ศ. 2012 และเริ่มอาชีพนักแสดงในปี ค.ศ. 2016 ในภาพยนตร์ตลก-แอ็คชั่นเรื่อง "แชสซิง" ในบท ฮัน ว็อน-แท
Hyuk (singer)
ทีเอสที
ทีเอสที  เดิมชื่อ ท็อปซีเครต  เป็นบอยแบนด์วงเกาหลีใต้ ที่ก่อตั้งโดยบริษัทเจเอสแอล (ปัจจุบันเป็นที่รู้จักในชื่อ เคเจมิวสิค) ในปี ค.ศ. 2017 พวกเขาเดบิวต์เมื่อวันที่ 4 มกราคม ค.ศ. 2017 ด้วยซิงเกิ้ลชื่อ "Time's Up"
TST (band)
อภิสรา วงศ์ทัศนีโย
กีฬาว่ายน้ำในโอลิมปิกฤดูร้อน 2024
กีฬาว่ายน้ำในโอลิมปิกฤดูร้อน 2024 ที่ปารีส มีกำหนดจัดขึ้นตั้งแต่วันที่ 27 กรกฎาคม ถึง 9 สิงหาคม ค.ศ. 2024 รายการสระว่ายน้ำ (27 กรกฎาคม ถึง 4 สิงหาคม) จะจัดขึ้นที่โอแบร์วีลเยร์ โดยมีการแข่งขันว่ายน้ำมาราธอนสองวัน (8 ถึง 9 สิงหาคม) จัดขึ้นที่ ปองต์อเล็กซานเดอร์ที่ 3 ผ่านแม่น้ำแซน
กีฬาว่ายน้ำในโอลิมปิกฤดูร้อน 2024 – รอบคัดเลือก
บทความนี้ให้รายละเอียดเกี่ยวกับขั้นตอนการคัดเลือกสำหรับ กีฬาว่ายน้ำในโอลิมปิกฤดูร้อน 2024 นักว่ายน้ำ 852 คนจะลงแข่งขันในรายการสระว่ายน้ำ 35 รายการ และอีก 44 คนจะลงแข่งขันในรายการว่ายน้ำมาราธอนกลางแจ้งระยะทาง 10 กิโลเมตร กรอบเวลาการคัดเลือกสำหรับรายการสระว่ายน้ำจะเกิดขึ้นระหว่างวันที่ 1 มีนาคม 2023 ถึง 23 มิถุนายน ค.ศ. 2024
สรุปการคัดเลือก.
มาตรฐานเวลา.
มาตรฐานเวลาการคัดเลือกจะต้องได้รับในการแข่งขันชิงแชมป์โลกปี ค.ศ. 2023 และ 2024 การแข่งขันชิงแชมป์ระดับทวีป การแข่งขันว่ายน้ำระดับทวีป การแข่งขันชิงแชมป์ระดับประเทศและการแข่งขันคัดเลือก และการแข่งขันระดับนานาชาติต่าง ๆ ที่ได้รับการอนุมัติจากฟีน่า ในช่วงระหว่างวันที่ 1 มีนาคม 2023 ถึง 23 มิถุนายน ค.ศ. 2024
ตารางต่อไปนี้สรุปมาตรฐานเวลาการคัดเลือกสำหรับปารีส 2024:
กีฬาทางน้ำชิงแชมป์โลก 2023
กีฬาทางน้ำชิงแชมป์โลก 2023  เป็นการแข่งขันกีฬาทางน้ำชิงแชมป์โลกครั้งที่ 20 ของฟีน่า จะจัดขึ้นที่ฟุกุโอกะ ประเทศญี่ปุ่น ระหว่างวันที่ 14 ถึง 30 กรกฎาคม ค.ศ. 2023 ตามกำหนดเดิมที่จะจัดขึ้นในปี ค.ศ. 2021 การแข่งขันชิงแชมป์ถูกเลื่อนออกไปหนึ่งปีโดยจะจัดขึ้นตั้งแต่วันที่ 13–29 พฤษภาคม ค.ศ. 2022 เพื่อตอบสนองต่อการเปลี่ยนกำหนดการของโอลิมปิกฤดูร้อน 2020 ที่โตเกียวเลื่อนเป็นปี ค.ศ. 2021 อันเป็นผลมาจากการแพร่ระบาดของโควิด-19 จากนั้นการแข่งขันถูกเลื่อนออกไปเป็นครั้งที่สองในปี ค.ศ. 2023 เนื่องจากสถานการณ์การแพร่ระบาดของโควิด-19 เช่น ข้อจำกัดการเดินทาง และ มาตรการที่ญี่ปุ่นใช้อยู่ในปัจจุบัน แทนที่บูดาเปสต์ที่จะเป็นเจ้าภาพจัดการแข่งขันชิงแชมป์โลกครั้งที่ 19 ตั้งแต่วันที่ 18 มิถุนายน – 3 กรกฎาคม ค.ศ. 2022
จะเป็นครั้งที่สองที่ฟุกุโอกะเป็นเจ้าภาพการแข่งขันครั้งนี้ 22 ปีหลังจากกีฬาทางน้ำชิงแชมป์โลก 2001
2023 World Aquatics Championships
กรณีแมนจูเรีย
Manchurian Incident
โร้กวัน
บริการสตรีมมิง
อาเลฆันโดร การ์นาโช
อาเลฆันโดร การ์นาโช เฟร์เรย์รา  (เกิดเมื่อ 1 กรกฎาคม ค.ศ. 2004) เป็นนักฟุตบอลอาชีพ ซึ่งเล่นในตำแหน่งปีก ในสโมสรพรีเมียร์ลีก แมนเชสเตอร์ยูไนเต็ด เกิดในประเทศสเปนเขาเป็นเยาวชนทีมชาติอาร์เจนตินา
การ์นาโชเข้าร่วมระบบเยาวชนของแมนเชสเตอร์ยูไนเต็ดจากอัตเลติโกมาดริด ในเดือนตุลาคม 2020 เขาชนะFA Youth Cup และรางวัลจิมมี เมอร์ฟี ผู้เล่นเยาวชนแห่งปี ในเดือนพฤษภาคม 2022 หนึ่งเดือนก่อนหน้านั้น เขาได้รับโอกาสลงเล่นให้ทีมชุดใหญ่เป็นครั้งแรกด้วยอายุ 17 ปี ในการแข่งขันพรีเมียร์ลีกเกมที่พบกับเชลซี.
การ์นาโชเล่นให้ทีมชาติสเปนรุ่นอายุไม่เกิน 18 ก่อนที่เขาได้ลงเล่นเป็นครั้งแรกให้กับทีมชาติอาร์เจนตินาในรุ่นอายุไม่เกิน 20 ปีในปี 2022 เขาถูกเรียกติดทีมชาติอาร์เจนตินาชุดใหญ่ แต่ยังไม่ได้โอกาสลงเล่น
เขาได้รับความสนใจจากการทำประตูแบบโซโล่ของเขาในเอฟเอยูธคัพที่เอาชนะ เอฟเวอร์ตัน ซึ่งได้ถูกเสนอเขารับรางวัลประตูประจำเดือนของเดือนกุมภาพันธ์ 2022 หลังได้จากได้มีชื่อเป็นตัวสำรองที่ไม่ได้ใช้ในเกมพรีเมียร์ลีกหลาย ๆ นัด การ์นาโชได้ลงเดบิวต์ให้ทีมใหญ่ยูไนเต็ดในวันที่ 28 เมษายน โดยลงมาแทน แอนโทนี เอลังกา ในนาทีที่ 91 ในนัดที่เสมอกับเชลซี 1–1 การ์นาโชชนะรางวัลจิมมี เมอร์ฟี ผู้เล่นเยาวชนแห่งปีในเดือนพฤษภาคม เขาทำประตูได้ 2 ประตูในรอบชิงชนะเลิศเอฟเอยูธคัพกับนอตทิงแฮมฟอเรสต์ในวันที่ 11 พฤษภาคม ช่วยให้ยูไนเต็ดชนะการแข่งขันเป็นครั้งแรกนับตั้งแต่ปี 2011.
ฤดูกาล 2022-23.
สำหรับการเริ่มต้นพรีเมียร์ลีก ฤดูกาล 2022–23 เขาเปลี่ยนหมายเลขเสื้อจาก 75 tฝเป็น 49. ในวันที่ 4 ตุลาคม 2022 เขาทำประตูได้ในช่วงท้ายเกมให้กับแมนเชสเตอร์ยูไนเต็ด U21ในเกมกับบาร์โรว ในอีเอฟแอลคัพ 2022–23 หลังจากได้ลงสนามเป็นตัวสำรองในเกมกับ ไบรตันแอนด์โฮฟอัลเบียน, เบรนต์ฟอร์ด และเรอัลโซซิเอดัด การ์นาโชได้ออกสตาร์ทเป็นตัวจริงให้ทีมใหญ่ของยูไนเต็ดครั้งแรกในวันที่ 27 ตุลาคม ในเกมที่เอาชนะเชริฟฟ์ตีรัสปอล ไป 3-0 ในยูฟ่ายูโรปาลีก ซึ่งหลังจากนั้นเขาได้รับคำชมจากผู้จัดการทีมเอริก เติน ฮัค จากการพัฒนาของเขาในช่วงไม่กี่สัปดาห์ ซึ่งระบุว่าแม้ก่อนหน้านี้จะไม่พอใจ แต่เขาก็พอใจกับทัศนคติและความเข้าใจในตนเองที่ดีขึ้น ในวันที่ 3 พฤศจิกายน เขาทำประตูให้ทีมใหญ่ได้เป็นครั้งแรกในเกมยูโรปาลีกกับเรอัลโซซิเอดัด และทำประตูแรกได้ในพรีเมียร์ลีกในวันที่ 13 พฤศจิกายน ในช่วงทดเวลาบาดเจ็บ ในเกมกับฟูลัม
แมนเชสเตอร์ยูไนเต็ด U18
วัดไฮสร้อย
วัดพระธาตุไฮสร้อยเป็นวัดที่สร้างขึ้นตามคติวัดหลวงกลางเวียงของเมืองลอง ตามตำนานระบุว่า สร้างโดยพญาสุรมาลัยยะ (เจ้าสุรมาลัย) เจ้าเมืองลอง โดยมีการสร้างพระธาตุไฮสร้อยไว้เป็นพระมหาธาตุกลางเวียง ซึ่งภายในตำนานระบุว่าบรรจุพระธาตุส่วนสมองของพระพุทธเจ้า ด้วยวัดพระธาตุไฮสร้อยเป็นวัดหลวงกลางเวียงลองและพระธาตุไฮสร้อยเป็นพระมหาธาตุกลางเวียงลอง จึงได้รับการอุปถัมภ์จากเจ้าเมืองลองและชาวเมืองลองตลอดมา
จนกระทั่งหลังสงครามระหว่างอยุธยากับล้านนาใน พ.ศ. 2020 พญาหัวเมืองแก้ว ชาวเมืองเชียงใหม่ เสนาบดีของพระเจ้าติโลกราชได้ถูกส่งมาเป็นเจ้าเมืองลองแทนพญาเป็กขะจา อดีตเจ้าเมืองลองซึ่งถึงแก่อนิจกรรม จึงได้ย้ายศูนย์กลางการปกครองมาตั้งมั่นชั่วคราวที่บ้านก่อนดอนหัวนา (บริเวณโรงเรียนบ้านห้วยอ้อในปัจจุบัน) เหตุที่ย้ายน่าจะเพราะเวียงลองเก่าได้รับความเสียหายจากสงครามระหว่างล้านนากับอยุธยา วัดจึงร้างไประยะหนึ่ง ภายหลังได้มีชาวนครเชียงตุงบางส่วนเข้ามาตั้งถิ่นฐานด้วย กลุ่มที่เข้ามาเมืองลองนำโดยครูบาจองสูง หรือ ครูบาจอสุงจนฺทวโร พร้อมช่างฝีมือและชาวเมืองนครเชียงตุง โดยกลุ่มครูบาจองสูงตั้งถิ่นฐานที่บ้านไฮสร้อย และได้ฟื้นฟูวัดพระธาตุไฮสร้อย สำนักงานพระพุทธศาสนาแห่งชาติระบุว่าตั้งวัดเมื่อวันที่ 30 เมษายน พ.ศ. 1906 ได้รับพระราชทานวิสุงคามสีมาเมื่อ พ.ศ. 2470
ผังวัดพระธาตุไฮสร้อยเดิมมีกำแพงแก้วแบ่งเขตพุทธาวาสและสังฆาวาสอย่างชัดเจน แต่ปัจจุบันกำแพงดังกล่าวรื้อออกไปแล้ว พระธาตุไฮสร้อยเป็นศูนย์กลางในเขตพุทธาวาส วิหารตั้งติดกับพระธาตุทางทิศตะวันออก หันหน้าไปยังแม่น้ำยม (หรือด้านทิศตะวันออก) หันด้านหลังให้พระธาตุ ส่วนด้านทิศเหนือติดกับพระธาตุเป็นอุโบสถ หันด้านหน้าไปทางทิศเหนืออยู่ด้านทิศเหนือ
พระธาตุไฮสร้อย องค์ที่เห็นปัจจุบันได้รับการบูรณะเมื่อ พ.ศ. 2535 แล้วเสร็จเมื่อ พ.ศ. 2536 รูปแบบไม่เหมือนเดิม ลักษณะพระธาตุแต่เดิมคงเหมือนกับองค์พระธาตุลำปางหลวง
ปูชนียวัตถุที่สำคัญ ได้แก่ "พระเจ้าสามพี่น้อง" เป็นพระพุทธรูปปูนปั้น 3 องค์ สร้างขึ้นเมื่อประมาณ พ.ศ.2345 มีรูปแบบทางศิลปะแบบไทเขิน–ไทใหญ่ แต่เนื่องด้วยมีการบูรณะหลายสมัยจึงปรากฏมีศิลปะล้านนาผสมอยู่ พระพุทธรูปปางไสยาสน์เป็นพระพุทธรูปศิลปะล้านนา อายุหลายร้อยปี ประดิษฐานเป็นพระประธานในอุโบสถ และ "พระเจ้าปูนปั้น" ประดิษฐานอยู่ร่วมกันพระเจ้าสามพี่น้อง ภายในมณฑปพระเจ้าสามพี่น้อง พระพุทธรูปองค์นี้มีอายุประมาณร้อยปี ปั้นโดยครูบาอินทวิไชยอรัญวาสี อดีตเจ้าอาวาสวัดพระธาตุศรีดอนคำ
โมรยา โคสาวี
โมรยา โคสาวี (อักษรโรมัน: Morya Gosavi หรือ Moraya Gosavi; ) เป็นสันตะองค์สำคัญในศาสนาฮินดูนิกายคณปัตยะ ซึ่งนับถือพระคเณศเป็นพระเป็นเจ้าสูงสุด ท่านได้รับการนับถือให้เป็นปฐมาจารย์องค์สำคัญที่สุดในบรรดาผู้นับถือนิกายคาณปตยะ และได้รับการบรรยายไว้ว่าเป็น "ผู้นับถือพระคเณศคนที่สำคัญที่สุด"
เข้าใจว่าท่านมีชีวิตอยู่ในระหว่างศตวรรษที่ 13-17 ท่านเริ่มมีศรัทธาในพระคเณศหลังได้เดินทางไปสักการะศรีคเณศมยุเรศวรมนเทียรในโมรคาว ว่ากันว่าการบูชาของท่านในมนเทียรนั้นเป็นไปได้ไม่เต็มกำลัง เป็นผลมาจากสักการชนจำนวนมากในวิหาร พระคเณศจึงปรากฏพระองค์ต่อหน้าท่านและกล่าวว่าพระองค์จะปรากฏที่จิญจวัฑให้โมรยาได้สักการะ โมรยาเดินทางไปยังจิญจวัฑ สร้างมนเทียรบูชาพระคเณศ และท้ายที่สุดได้ปฏิบัติ "สัญชีวันสมาธิ" โดยการฝังตนเองทั้งเป็นในหลุมศพ
ยุวราช กฤษัณ (Yuvraj Krishan) เชื่อว่าโมรยา โคสาวี มีช่วงชีวิตอยู่ระหว่างศตวรรษที่ 13-14 ส่วน อาร์ ซี เธเร เชื่อว่าท่านมีชีวิตอยู่ในศตวรรษที่ 16 Paul B. Courtright และ Anne Feldhaus ระบุช่วงปีอยู่ที่ 1610–59 ในขณะที่องค์การบริหารเทศบาลปิมปรี-จิญจวัฑระบุช่วงชีวิตท่านไว้ที่ราวปี 1330 ถึง 1556 พร้อมระบุปีที่แต่งงานคือ 1470 และปีที่ให้กำเนิดบุตรคือ 1481 ส่วน "Encyclopedia of Religion" ระบุปีเสียชีวิตของท่านอยู่ที่ 1651
ตำนานต่าง ๆ มีระบุว่าท่านมีความข้องเกี่ยวกับจักรพรรดิหุมายูง (1508–1556), ชาฮาจี (1594–1665) และ ศิวาจี (1627–1680)
อีกเรื่องเล่าหนึ่งระบุว่าโมรยาเกิดในปูณา ในครอบครัวพราหมณ์เทศัสถะที่ยากไร้แต่เคร่งในศาสนา และเชื่อว่าโมรยาเกิดจากพระประสงค์ของพระคเณศ และคพิดามารดาของโมรยาแท้จริงไม่สามารถมีบุตรได้ หลังคลอดบุตร ครอบครัวได้ย้ายไปยังปิมปเล (Pimple) ราว จากจิญจวัฑ หลังบิดามารดาเสียชีวิต ท่านได้ย้ายไปอยู่ที่ตถาวเฑ ราว จากจิญจวัฑ ทั้งสองตำนานบอกเหมือนกันว่าท่านได้จาริกไปสักการะพระคเณศยังมนเทียรพระคเณศที่โมรคาวเป็นประจำทุกวัน หรือทุกเดือน
อีกตำนานหนึ่งบอกว่าโมรยาเกิดมาในครอบครัวพราหมณ์เทศัสถะที่มีสกุลว่า "ศาลิคราม" (Shaligram) บิดาชื่อ ภัต ศาลิคราม (Bhat Shaligram) ไม่นานหลังบิดามารดาของท่านเดินทางสักการะบูชาพระคเณศองค์ที่โมรคาว ก็ได้ให้กำเนิดโมรยา ต่อมาโมรยาป่วยหนักและรักษาไม่หาย ทั้งคู่ได้สวดอ้อนวอนแก่องค์ประคเณศอีกครั้ง ไม่นานก็ได้พบกับ "โคสาวี" (นักบวช; Gosavi) นามว่า นายัณ ภารตี (Nayan Bharati) ผู้นำยามาให้และรักษาโมรยาได้สำเร็จ รวมถึงยังเผยแผ่คำสอนต่าง ๆ แก่โมรยาด้วย ครอบครัวภัตจึงได้ขอรับชื่อสกุลใหม่เป็นโคสาวี โมรยาจึงกลายมาเป็นที่รู้จักในชื่อโมรยา โคสาวี
จากโมรคาวสู่จิญจวัฑ.
ตามตำนานหนึ่งเล่าว่าเมื่อครั้นเทศกาลคเณศจตุรถี ซึ่งเป็นเทศกาลบูชาพระคเณศที่ใหญ่ที่สุด โมรยาไม่สามารถหาที่ทางในวิหารซึ่งเติมไปด้วยบรรดาฆราวาสและครอบครัวปิงคเล (Pingle) ที่มั่งคั่ง โมรยาจึงวางเครื่องสักการะของเขาไว้ใต้ต้นไม้ต้นหนึ่ง และด้วย "ปาฏิหารย์" ของสักการะของโมรยาถูกสับเปลี่ยนกับของฆราวาสคนอื่นที่ใต้ต้นไม้นั้น ฆราวาสกลุ่มนั้นได้ใส่ความว่าโมรยาประกอบมนตร์ดำ และถูกสั่งห้ามเข้ามนเทียรที่โมรคาวนับจากนั้น จากนั้น พระคเณศได้ปรากฏพระองค์ในฝันของปิงคเล และแจ้งว่าพระองค์ทรงไม่ถูกพระทัยเนื่องจากโมรยาที่พระองค์โปรดมากนั้นถูกปฏิบัติด้วยอย่างเลว จากนั้น ปิงคเลได้ร้องขอให้โมรยาเดินทางกลับมายังโมรคาวอีก แต่โมรยาปฏิเสธ พระคเณศจึงปรากฏพระองค์อีกครั้งแต่โมรยา และกล่าวแก่โมรยาว่าพระองค์จะเสด็จมาประทับอยู่กับโมรยาด้วยที่จิญจวัฑ หลังจากนั้นโมรยาก็ได้พบเจอกับรูปเคารพพระคเณศที่คล้ายกับองค์ที่โมรคาวมากขณะอาบน้ำในแม่น้ำ เขาจึงสร้างวิหารเล็ก ๆ เพื่อบูชาเทวรูปองค์นั้น
อีกตำนานเล่าว่าหัวหน้านักบวชที่โมรคาวประทับใจมากกับความเคร่งครัดของโมรยา จึงได้มอบนมให้แก่โมรยาทุกวันที่เขามายังโมรคาว ครั้งหนึ่ง หัวหน้านักบวชไม่อยู่บ้าน จึงได้ให้เด็กหญิงตาบอดคนหนึ่งเดินทางไปมอบนมให้แก่โมรยาแทน เมื่อจังหวะที่เธอสัมผัสกับขอบเขตของบ้านที่โมรยากำลังรออยู่นั้น สายตาของเธอก็กลับมาเป็นปกติทันที โมรยาจึงกลายเป็นที่รู้จักมากจากปาฏิหารย์ในครั้งนี้ รวมถึงยังมีผู้กล่าวไว้ว่าโมรยายังเป็นผู้รักษาสายตาของจักรพรรดิศิวาจี (1627–1680) ผู้ซึ่งต่อมาเป็นจักรพรรดิมหาราชแห่งจักรวรรดิมราฐา เพื่อหลีกหนีผู้คนจำนวนมากมายมหาศาล โมรยาได้ตัดสินใจย้ายออกมาอาศัยในป่า ในพื้นที่ที่ปัจจุบันคือจิญจวัฑ เนื่องด้วยอายุที่มากขึ้น โมรยาเริ่มมีปัญหาในการเดินทางไปยังโมรคาวเป็นประจำ มีอยู่ครั้งหนึ่งที่โมรยาเดินทางไปถึงโมรคาวแล้ว แต่มนเทียรกลับปิด เขาจึงนอนหลับอยู่หน้าทางเข้ามนเทียรทั้งสภาพที่เหนื่อยและหิว ในฝันครั้นนั้น พระคเณศปรากฏพระองค์ต่อหน้าโมรยาและบอกให้โมรยาถวายบูชาต่อ และพระองค์จะเสด็จไปประทับกับโมรยาที่จิญจวัฑ รวมถึงจะอวตารลงมาในผู้สืบเป็นลูกหลานของโมรยาไปเจ็ดชั่วคน โมรยาตื่นขึ้นและพบว่าประตูมนเทียรได้เปิดขึ้นด้วยปาฏิหารย์ และได้ทำการถวายบูชาแด่พระคเณศ ในเช้าวันถัดมา เมื่อบรรดานักบวชเปิดประตูมนเทียรเข้าไปก็ต้องตะลึงกับดอกไม้สดที่มีตั้งถวายแด่องค์พระคเณศ และยังพบว่าสร้อยไข่มุกหายไปเส้นหนึ่ง ต่อมาจึงพบว่าสร้อยนั้นโมรยาเป็นผู้สวมอยู่ โมรยาถูกขังคุกแต่ต่อมาก็ถูกปล่อยออกมาด้วยความช่วยเหลือของพระคเณศ หลังจากนั้นโมรยาได้พบกับศิลารูปคล้ายพระคเณศผุดขึ้นมาในบ้านของเขาที่จิญจวัฑ เขาจึงสร้างวิหารบูชาศิลาเทวรูปนั้น
อีกตำนานหนึ่งไม่ได้เล่าถึงตอนที่โมรยาโดนจับกุม แต่ระบุว่าโมรยาสัมผัสได้ถึงการปรากฏพระองค์ของพระคเณศที่โมรคาว แต่พบว่ามีบางสิ่งขัดขวางการบูชาของเขาอยู่ เขาจึงย้ายไปยังป่าใกล้กับตถาวเฑ และทุกวันที่สี่ตามปฏิทินจันทรคติหลังคืนพระจันทร์เต็มดวง โมรยาจะเดินทางไปยังจินตามณีมนเทียรที่เถอูร์ ครั้งหนึ่ง บรรดาผู้ศรัทธาจากจิญจวัฑได้ร้องขอให้โมรยาเดินทางไปริมฝั่งแม่น้ำปาวนาในจิญจวัฑ เมื่อไปถึง เชื่อว่าพระคเณศในปางจินตามณี ซึ่งเป็นปางที่สักการะที่เถอูร์ ได้สั่งให้โมรยาแต่งงาน เขาจึงแต่งงานกับสตรีนามว่า อุมา ธิดาของโควินทราว กุลกรณี (Govindrao Kulkarni) ซึ่งมีครอบครัวตั้งรกรากอยู่ที่ตถาวเฑ
ในอีกเรื่องเล่าหนึ่ง โมรยาได้บำเพ็ญทุกรกิริยาโดยการอดอาหารอย่างเคร่งครัดนาน 42 วัน ตามคำสั่งของคุรุของท่าน ในช่วงของการอดอาหารนี้ เชื่อว่าโมรยาได้พบกับ "การปรากฏพระองค์ของพระเจ้า" ("divine revelations") หลังบิดามารดาของโมรยาเสียชีวิต ท่านได้ย้ายจากโมรคาวไปยังจิญจวัฑ สิ่งปลูกสร้างหลังปัจจุบันของจินตามณีมนเทียรที่เถอูร์นั้นสร้างขึ้นโดยโมรยา
การเสียชีวิตและผู้สืบเชื้อสาย.
โมรยายังคงเดินทางไปยังเถอูร์, ราญชณคาว (ซึ่งเป็นที่ตั้งของมนเทียรพระคเณศอีกแห่ง คือคณปติมนเทียร) และจิญจวัฑ โมรยามีบุตรหนึ่งคน นามว่าจินตามณี หรือ จินตามณัณ จินตามณีได้รับการบูชาในฐานะรูปอวตารของพระคเณศ แต่ก่อนหน้าที่จะมีบุตรนั้น นักวิชาการจำนวนหนึ่งระบุว่าเขายังได้ช่วยจักรพรรดิโมกุล หุมายูง ซึ่งถูกล้มราชบัลลังก์ หลบหนีไปยังคาบูล เมื่อครั้นหุมายูงได้กลับมาครอบราชย์อีกครั้งเป็นจักรพรรดิแห่งเดลี ก็ได้มอบของขวัญมากมายแก่โมรยาเพื่อขอบคุณ ในขณะที่ข้อมูลของเธเร (Dhere) ระบุว่าบอดาของจักรพรรดิฉัตรปตีศิวาจี ซึ่งคือ ชาฮาจี (Shahaji, 1594–1665) เป็นผู้ที่มีบันทึกไว้ว่าเป็นคนบริจาคแก่โมรยา โคสาวี
หลังภรรยาดสียชีวิตและหลังการประกอบสัญชีวันสมาธิของคุรุของโมรยา ท่ายได้เลือกที่จะประกอบสัญชีวันสมาธิตามไปด้วยเช่นกัน โดยใช้การฝังตนเองทั้งเป็นในหลุมศพ พร้อมถือคัมภีร์ศักดิ์สิทธิ์ไว้ในมือ โมรยายังทิ้งคำสั่งอย่างรัดกุมไว้ว่าไม่ให้หลุมศพเขาถูกเปิดออกเป็นอันขาด จินตามณีได้สร้างสมาธิ (วิหาร) ขึ้นครอบหลุมศพของบิดา มีผู้บรรยายไว้ว่าจินตามณีเริ่มแสดงตัวตนที่แท้จริงในฐานะพระคเณศแก่สันตะและกวีวรการี นามว่า ตุการาม (1577 – c.1650) ผู้เรียกจินตามณีว่า "เทวะ" สายตระกูลนี้จึงได้ถูกเรียกว่า "เทวะ" นับจากนั้น
สายตระกูล "เทวะ" บองจินตามณีมีลูกหลานตามมาคือ นารายัณ (Narayan), จินตามณีที่สอง (Chintamani II), ธรรมาธร (Dharmadhar), จินตามณีที่สาม (Chintamani III), นารายัณที่สอง (Narayan II) และ ธรรมาธรที่สอง (Dharmadhar II) จักรพรรดิโมกุล เอารังเซบ (1658–1707) ได้มอบของสืบทอดแก่นารายัณเป็นหมู่บ้านแปดหมู่ หลังประทับใจใน "ปาฏิหารย์" ของบิดาที่สามารถเปลี่ยนชิ้นเนื้อวัวที่ถูกส่งมาให้ ให้กลายเป็นดอกมะลิได้ (เนื้อวัวนี้ในศาสนาฮินดูถือว่าเป็นสิ่งต้องห้าม เพราะวัวเป็นสัตว์ศักดิ์สิทธิ์ การฆ่าวัวจึงเป็นเรื่องที่ผิด) นารายัณที่สองได้แหกคำสั่งที่โมรยาสั่งไว้โดยการเปิดหลุมศพของโมรยาออก ในตำนานหนึ่งเล่าว่าเมื่อเปิดหลุมศพออกก็พบว่าโมรยายังคงทำสมาธิอยู่ในหลุมศพนั้น โมรยาได้ถูกรบกวนจึงสาปไว้ว่าบุตรของนารายัณที่สองจะเป็น "เทวะ" คนสุดท้าย ธรรมาธรที่สอง บุตรของนารายัณที่สอง และถือเป็นคนที่เจ็ดในสายตระกูลเทวะ ได้เสียชีวิตลงโดยไม่มีบุตรหลายวันปี 1810 ถือเป็นการสิ้นสุดสายตระกูลสายตรงของโมรยา กระนั้น ญาติห่าง ๆ ของธรรมาธร นามว่า สาขรี (Sakhari) ได้รับการแต่งตั้งโดยคษะนักบวชให้เป็น "เทวะ" สืบต่อไป เพื่อสืบทอดการหาทุนทรัพย์ของมนเทียร บทกวีบูชา "เทวะ" ทุกคนนั้นยังคงปรากฏมาจนถึงปัจจุบัน
การบูชา.
โมรยา โคสาวี ได้รับการยอมรับว่าเป็นผู้นำปฐมาจารย์ทางจิตวิญญาณและสันตะองค์สำคัญที่สุดของคาณปัตยะ ซึ่งเป็นนิกายที่บูชาพระคเณศในฐานะพระเป็นเจ้าสูงสุด รวมถึงยังได้รับการยอมรับว่าเป็น "ผู้บูชาพระคเณศที่มีชื่อเสียงที่สุด"
ในจิญจวัฑ รัฐมหาราษฏระ ยังคงมีหมู่ศาลบูชา "เทวะ" แต่ละองค์อยู่ รวมถึงมนเทียรบูชาโมรยา โคสาวี เช่นกัน ซึ่งเป็นอาคารเตี้ยเรียบง่าย (ขนาด 30' x 20' x 40') ประกอบด้วยมณฑปรูปจัตุรัส และศาลรูปแปดเหลี่ยม มีจารึกเป็นภาษามราฐีไว้ว่า "มนเทียรนี้เริ่มสร้างในคืนสว่างที่สิบสองของเดือนกรรติก (พฤศจิกายน–ธันวาคม) ศก 1580 (ค.ศ. 1658-9) วิลัมพิสัมวัตสร และเสร็จในวันจันทร์ วันที่สี่ของคืนสว่าง ของเดือนอาสาฒะ วิการีสัมวัตสร" วิหารเหล่านี้สร้างขึ้นจากรายได้ของหมู่บ้านแปดหมู่ที่จักรพรรดิเอารังเซบมอบให้ไว้ ทั้งสัญชีวันสมาธิของท่านและมนเทียรที่ท่านสร้างขึ้นในจิญจวัฑยังคงเป็นจุดหมายปลายทางสำคัญของผู้ศรัทธาในพระคเณศ ผู้ศรัทธาเชื่อว่าถึงแม้ว่าโมรยา โคสาวี จะเข้าสู่โมกษะ (การหลุดพ้น) แล้ว แต่ "การมีอยู่ของท่านยังคงมอบความสำคัญในแง่ความศักดิ์สิทธิ์แก่มนเทียรนี้"
ตามเส้นทางเวียนเทียน ("ประทักษิณ") ในศรีคเณศมยุเรศวรมนเทียรในโมรคาว มีต้นกัลปพฤกษ์ต้นหนึ่งที่เข้าใจว่าเป็นจุดที่โมรยาได้ปลงอาบัติ ในมนเทียรยังมีการบูชาโมรยาด้วยเช่นกัน รวมถึงยังเข้าใจว่าท่านเป็นผู้ที่ทำให้มนเทียรที่โมรคาวเป็นที่นิยมขึ้นมามาก
อาเลฆันโดร บัลเด
อาเลฆันโดร บัลเด มาร์ติเนซ (; เกิด 18 ตุลาคม ค.ศ. 2003) เป็นนักฟุตบอลชาวสเปน ปัจจุบันบงเล่นในตำแหน่งแบ็กซ้าย ให้กับบาร์เซโลนา สโมสรในลาลิกา และทีมชาติสเปน
บัลเด เกิดในบาร์เซโลนา แคว้นกาตาลุญญา โดยมีบิดาเป็นชาวกินี และมารดาเป็นชาวโดมินิกัน เขาเข้าร่วมกับสโมสรบาร์เซโลนา ในปี ค.ศ. 2011 เมื่ออายุแปดขวบ ในเดือนกรกฎาคม ค.ศ. 2021 เขาต่อสัญญาฉบับใหม่กับบาร์เซโลนาออกไปจนถึงปี ค.ศ. 2024 โดยตั้งค่าฉีกสัญญาไว้ที่ 500 ล้านยูโร
ในวันที่ 14 กันยายน ค.ศ. 2021 เขาได้โอกาสลงเล่นกับบาร์เซโลนาชุดใหญ่เป็นครั้งแรก ในเกมยูฟ่าแชมเปียนส์ลีก รอบแบ่งกลุ่ม ซึ่งแพ้ต่อไบเอิร์นมิวนิก 3–0 ที่กัมนอว์ หลังเปลี่ยนตัวลงมาแทนฌอร์ดี อัลบาในนาทีที่ 74 ในอีก 7 วันถัดมาเขาได้ลงเล่นในลาลิกาเป็นครั้งแรก ซึ่งได้ลงเล่นเป็นตัวจริงในนัดที่เสมอกับกรานาดา 1–1 ก่อนถูกเปลี่ยนตัวออกตั้งแต่นาทีที่ 42 หลังได้รับบาดเจ็บที่หลัง
ชุดใหญ่–ฟุตบอลโลก 2022.
บัลเด ได้ถูกเรีกติดทีมชาติสเปนชุดใหญ่ ในวันที่ 18 พฤศจิกายน เพียงสองวันก่อนที่จะเริ่มฟุตบอลโลก 2022 เข้ามาแทนที่โฆเซ กายา ซึ่งได้รับบาดเจ็บข้อเท้าขวาระหว่างซ้อม ในวันที่ 23 พฤศจิกายน ค.ศ. 2022 เขาประเดิมการลงเล่นทีมชาติในนัดแรกของรอบแบ่งกลุ่มฟุตบอลโลก 2022 ซึ่งเอาชนะคอสตาริกา 7–0 ที่สนามกีฬาอัษษุมามะฮ์ หลังถูกเปลี่ยนตัวลงมาแทน ฌอร์ดี อัลบา ในนาทีที่ 64 ในวันที่ 1 ธันวาคม เขาได้ลงเล่นเป็นตัวจริงนัดแรกในนัดสุดท้ายของรอบแบ่งกลุ่มกับญี่ปุ่น ซึ่งเขาถูกวิพากษ์วิจารณ์อย่างหนักหลังมีส่วนทำให้ทีมเสียสองประตู ใน 68 นาทีที่เขาลงเล่น ส่งผลให้สเปนพ่ายแพ้ 2–1 ที่สนามกีฬานานาชาติเคาะลีฟะฮ์ อย่างไรก็ตาม สเปนเข้ารอบ 16 ทีมสุดท้ายในฐานะรองแชมป์กลุ่มไปพบกับโมร็อกโก ซึ่งพวกเขาตกรอบในรอบนี้
วัดพระธาตุไฮสร้อย
Morya Gosavi
วัดเกาะนัมมทาปทวลัญชาราม
วัดเกาะนัมมทาปทวลัญชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
วัดเกาะนัมมทาปทวลัญชารามตั้งอยู่บนเกาะซึ่งเกิดจากการทับถมของตะกอนมาเป็นเวลานาน จนกลายเป็นเกาะกลางน้ำในแม่น้ำแม่กลอง ตามประวัติเล่ากันว่า ชาวมอญที่อพยพมาจากพม่ามาอาศัยอยู่ที่โพธาราม ได้สร้างเจดีย์องค์เล็กไว้เป็นที่เคารพ ต่อมาพระแสนท้องฟ้า (ป๋อง ยมคุปต์) เป็นนายอำเภอในสมัยนั้นได้มายึดครองเป็นที่ทำสวนเพาะปลูกไม้ผล ต่อมาพระอาจารย์กลับซึ่งเคยรับราชการในวัง ได้ขอซื้อเกาะจากพระแสนท้องฟ้า แต่พระแสนท้องฟ้าถวายให้ท่านเพื่อนำมาสร้างวัด พระอาจารย์กลับได้ดำเนินการสร้างวัดเรื่อยมาตั้งแต่ พ.ศ. 2425 โดยสร้างกุฎิ ศาลา เจดีย์ อุโบสถ และซ่อมแซมเจดีย์เก่าและมณฑปให้มีสภาพดีขึ้น ตั้งเป็นวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2443
ภายในวัดมีพิพิธภัณฑ์ที่เก็บรวบรวมศิลปวัตถุและโบราณวัตถุ ซึ่งพระมหาผ่อง ผลิตฺตธมฺโม เจ้าอาวาสรูปปัจจุบัน ได้ทำการเก็บรวบรวมไว้ ส่วนใหญ่เป็นโบราณวัตถุที่เป็นสินค้าจมอยู่ตามท้องน้ำในแม่น้ำแม่กลองแล้วถูกกระแสน้ำพัดพามาติดอยู่รอบ ๆ เกาะ โบราณวัตถุที่พบมีปริมาณมากและค่อนข้างสมบูรณ์น่าจะมีส่วนสัมพันธ์กับเมืองราชบุรีมาแต่โบราณ นับแต่เมืองโบราณคูบัวสมัยทวารวดี แหล่งโบราณคดีนี้ได้พบเครื่องถ้วยจีน สมัยราชวงศ์ถังซึ่งตรงกับสมัยทวารวดีในดินแดนแถบนี้ดังนั้นแหล่งโบราณคดีนี้จึงน่าจะเป็นสถานที่ติดต่อขนถ่ายสินค้าให้กับเมืองท่าใกล้เคียง และทางทะเลมาตั้งแต่พุทธศตวรรษที่ 12 จนถึงปัจจุบัน
วัดเกาะนัมทาปทวลัญชาราม
Pierre-Emile Højbjerg
มาร์ติน เบรทเวต
ศูนย์ประชุม